מהלכים רבים כבר נעשו ביוזמת סגן ראש העיר הרב חיים מאיר כץ הי"ו, בשדה התח"צ. החל בטיפול בתלונות הציבור וכלה בהשקעה רבה בקידום המכרז החדש להפעלת התח"צ באלעד, העומד להתפרסם בקרוב, תוך עמידה עיקשת על התאמת הדרישות לצורכי העיר, בה מהווים משתמשי התח"צ אחוז ענק מהתושבים.
עם-כל-זאת, עלה צורך אף בשיפור המצב הקיים, בה מופעלת התח"צ באמצעות חברת אגד-תעבורה, שמטבע הדברים אין באפשרותם להשקיע רבות עקב סיום הזכיון בקרוב.
לצורך הענין יזם הרב כץ פגישה עם בכירי החברה במשרדי אגד תעבורה שבאור יהודה, בה נידונו נושאים רבים וחשובים, שעלו מהפניות הרבות שהתקבלו בלשכתו לאחרונה ובתקופה האחרונה, כשצוות החברה קשוב לצרכים ומתווה דרכי פעולה להתמודדות ושיפור המצב ככל האפשר.
בישיבה השתתפו הנהלת אגד תעבורה הארצית – מנכ"ל החברה מר גדעון מזרחי שיחי', מנהל סניף אלעד מר אלי שמש שיחי', מר לוי לזר שיחי' מנהל התנועה, מר דני ליכטמן סמנכ"ל התפעול, וכן סגר"ע הרב כץ הי"ו וצוות לשכתו הר"ר חיים מאיר רוזנפלד הי"ו והר"ר צבי הופמן הי"ו.
בסיום הישיבה סוכמו השיפורים הרבים שיערכו לשירות הציבור, כשבראש ובראשונה הבשורה היא כי יתווספו אוטובוסים חדשים לצי באלעד, עובדה זו תאפשר הן את תגבור הקווים בשעות הבוקר העמוסות והן שיפור בשירות חריג לאירועים קהילתיים ובפרט כעת על תיגבור הקווים בתקופת ימי החגים וחג הסוכות הבעל"ט.
כן סוכם על נסיון להחזרת קווי האוטובוסים במסלול ההורדה דרך רחוב בן יאיר, למוצאי שבת ומוצאי חג, בהם ההיטלטלות מהתחנות המרוחקות קשה במיוחד. כמו"כ הבטיחה הנהלת החברה להשיב את מסלול ההורדה לרחוב הנ"ל באופן קבוע, עם הסדרתה של העירייה את המעבר על-יד מרכז 'נחלת-יצחק'.
סגן ראש העיר הרב כץ הביע את הערכתו בפני הנהלת החברה, על האוזן הקשובה וההשתדלות לעשות את כל האפשר למען התושבים, למרות הקשיים הכרוכים בכך.
הדיון בקבינט הסתיים: "אפשר לסגור את המדינה"